**ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ-ΑΠΟΧΕΤΕΥΣΗΣ ΛΕΣΒΟΥ**

**(Δ.Ε.Υ.Α.Λ)**

**ΥΠΗΡΕΣΙΑ:** Kαθαρισμός των χώρων της ΔΕΥΑΛ

**Α. ΤΕΧΝΙΚΗ ΕΚΘΕΣΗ**

**1. ΠΕΡΙΓΡΑΦΗ ΥΠΗΡΕΣΙΑΣ**

Αντικείμενο της παρούσας υπηρεσίας υπό τον τίτλο: «Καθαρισμός γραφείων, κοινόχρηστων χώρων και γραφείων ΜΕΛ της ΔΕΥΑ Λέσβου.» αφορά την καθαριότητα του κεντρικού κτιρίου της ΔΕΥΑΛ και των Εγκαταστάσεων Επεξεργασίας Λυμάτων Μυτιλήνης, είναι:

Περιοχή της παροχής της υπηρεσίας είναι:

* Κεντρικό κτίρο ΔΕΥΑΛ (Ελ.Βενιζέλου 13-17) 550 τετραγωνικά μέτρα περίπου (12 γραφεία, 3WC, κοινόχρηστοι χώροι)
* Κτίριο Εγκαταστάσεων Επεξεργασίας Λυμάτων Μυτιλήνης (Κατά Τεπε) 160 τετραγωνικά μέτρα περίπου (7 γραφεία, 2WC, κοινόχρηστοι χώροι)

Αναλυτική περιγραφή εργασιών:

ΩΡΕΣ ΕΡΓΑΣΙΑΣ: Η έναρξη των εργασιών καθαρισμού θα γίνεται κατά τη λήξη του ωραρίου των υπαλλήλων και συγκεκριμένα από 14:00-18:00.

ΗΜΕΡΕΣ: α) (Τρίτη και Παρασκευή στα Κεντρικά Γραφεία Ελ.Βενιζέλου 13-17 )

β) (Πέμπτη στη ΜΕΛ Καρα Τεπε Μυτιλήνης)

Ειδικότερα ο Ανάδοχος υποχρεούται:

Α. ΚΑΘΗΜΕΡΙΝΗ ΚΑΘΑΡΙΟΤΗΤΑ ΤΩΝ ΧΩΡΩΝ

* Ξεσκόνισμα και καθαρισμό των σταθερών και κινητών επίπλων με αντισηπτικό αλκοολούχο διάλυμα μεγαλύτερου του 75% σε όλους τους χώρους
* Καθαρισμός των καθισμάτων, τηλεφωνικών συσκευών, ηλεκτρονικών υπολογιστών.
* Καθαρισμός γυάλινων θυρών γραφείων.
* Αποκομιδή σκουπιδιών από τα γραφεία, διαδρόμους και όλων των άλλων χώρων.
* Άδειασμα δοχείων αχρήστων.
* Τοποθέτηση σάκων απορριμμάτων στα καλάθια (γραφεία, τουαλέτες).
* Σκούπισμα και σφουγγάρισμα των δαπέδων των γραφείων και των κοινόχρηστων χώρων.
* Επιμελημένη καθαριότητα των W.C-τουαλετών (σφουγγάρισμα, γυάλισμα των βρυσών με τα απαραίτητα καθαριστικά και καθάρισμα των καθρεπτών.
* Συγκέντρωση και παράδοση των απορριμμάτων στην Υπηρεσία Καθαριότητας του Δήμου.

Β. ΔΕΚΑΠΕΝΘΗΜΕΡΗ ΚΑΘΑΡΙΟΤΗΤΑ ΤΩΝ ΧΩΡΩΝ

* Επιμελής καθαρισμός πάγκων και χώρων ανάμεσα στα μηχανήματα.
* Καθαρισμός ντουλαπιών και τοίχων.

Γ. ΜΗΝΙΑΙΑ ΚΑΘΑΡΙΟΤΗΤΑ ΤΩΝ ΧΩΡΩΝ

* Καθαρισμός των εσωτερικών τζαμιών των κτιρίων.
* Καθαρισμός των θυρών.

**ΓΕΝΙΚΟΙ ΟΡΟΙ:** Τα προϊόντα καθαρισμού που θα χρησιμοποιούνται για τον καθαρισμό των γραφείων θα είναι καταχωρημένα στο Μητρώο Απορρυπαντικών και Καθαριστικών προϊόντων του Γενικού Χημείου του Κράτους και θα προσκομίζεται η σχετική βεβαίωση καταχώρησης. Τα απολυμαντικά προϊόντα θα είναι εγκεκριμένα από τον Εθνικό Οργανισμό Φαρμάκων και θα φέρουν τον αριθμό άδειας κυκλοφορίας τους. Τα απορρυπαντικά και τα απολυμαντικά προϊόντα δεν πρέπει να αναδύουν δυσάρεστες οσμές, να μην είναι επιβλαβή για την υγεία και να μην προκαλούν φθορές βραχυχρόνια και μακροχρόνια στις εγκαταστάσεις και στον εξοπλισμό των κτιρίων. Όλα τα μηχανικά μέσα, τα εργαλεία, τα υλικά καθαρισμού και απολύμανσης (αντισηπτικά, απορρυπαντικά, γάντια, βούρτσες, σάκοι απορριμμάτων) καθώς και κάθε άλλο σχετικό ή απαραίτητο υλικό για τον καθαρισμό των χώρων, βαρύνει τον ανάδοχο, εκτός από: υγρό σαπούνι χεριών, χαρτί τουαλέτας και χειροπετσέτα, που θα παρέχονται από την Υπηρεσία.

Ο πάροχος παρεμβαίνει σε κάθε περίπτωση για έκτακτες εργασίες κατόπιν εντολής που λαμβάνει από το τμήμα προμηθειών.

1. **ΠΡΟΫΠΟΛΟΓΙΣΜΟΣ ΕΡΓΑΣΙΩΝ**

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ** | **ΧΡΟΝΙΚΗ ΔΙΑΡΚΕΙΑ** | **Συνολική Αξία σε € (χωρίς Φ.Π.Α.)** |
|
| **1** | Α)Καθαρισμός κεντρικού κτιρίου ΔΕΥΑΛ  Β) Εγκαταστάσεις Επεξεργασίας Λυμάτων Μυτιλήνης | 15 μήνες | 8.000.00€ |
| **ΚΟΣΤΟΣ ΔΑΠΑΝΗΣ (χωρίς Φ.Π.Α.) ΓΙΑ 15 ΜΗΝΕΣ** | | | **8.000,00€** |
| **Φ.Π.Α. 17%** | | | **1.360,00€** |
| **ΣΥΝΟΛΙΚΗ ΔΑΠΑΝΗ με Φ.Π.Α. 17%** | | | **9.360,00€** |

1. **ΣΥΓΓΡΑΦΗ ΥΠΟΧΡΕΩΣΕΩΝ**

Άρθρο 1ο

* 1. Ορισμοί, Συντομογραφίες και Αρχικά (όπως εμφανίζονται στις παρενθέσεις)
* Κύριος του Έργου , είναι η ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ-ΑΠΟΧΕΤΕΥΣΗΣ ΛΕΣΒΟΥ (Δ.Ε.Υ.Α.Λ)
* Εργοδότης-Αναθέτουσα / Προϊσταμένη Αρχή, είναι το ΔΙΟΙΚΗΤΙΚΟ ΣΥΜΒΟΥΛΙΟ (Δ.Σ.) της ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ-ΑΠΟΧΕΤΕΥΣΗΣ ΛΕΣΒΟΥ (Δ.Ε.Υ.Α.Λ) ή (Π.Α.), που έχει έδρα την πόλη της ΜΥΤΙΛΗΝΗΣ, οδός Ελευθερίου Βενιζέλου 13-17, Τ.Κ. 81100.
* Ανάδοχος ή Πάροχος Υπηρεσίας (Π.Υ.) , είναι το φυσικό ή νομικό πρόσωπο ή κοινοπραξία ή συνεταιρισμός, στο οποίο θα ανατεθεί η παροχή των ζητούμενων υπηρεσιών.
* Οικονομικό αντικείμενο της σύμβασης ή αξία της σύμβασης, η προβλεπόμενη από τη σύμβαση αμοιβή του αναδόχου ή παρόχου της υπηρεσίας
* Σύμβαση είναι το σύνολο των όρων που προσδιορίζουν τα δικαιώματα και τις υποχρεώσεις των αντισυμβαλλομένων, δηλαδή του Εργοδότη και του αναδόχου, και περιλαμβάνονται στα τεύχη της υπηρεσίας (Τεχνική Έκθεση-Συγγραφή Υποχρεώσεων), στην απόφαση ανάθεσης ή έγκρισης του αποτελέσματος και στο σχετικό συμφωνητικό που θα υπογραφεί μεταξύ των δύο συμβαλλομένων μερών.
  1. Συγγραφή Υποχρεώσεων (Σ.Υ.)

Η παρούσα προσδιορίζει το γενικό πλαίσιο και τους ειδικούς όρους για την εκτέλεση των συμβατικών υποχρεώσεων για την εκτέλεση των εργασιών από τον ανάδοχο.

Άρθρο 2o

2.1 Αντικείμενο των εργασιών είναι η ανάθεση σε εξωτερικό συνεργάτη των παρακάτω εργασιών:

* Ο καθαρισμός θα γίνεται κάθε Τρίτη και Παρασκευή στα γραφεία και κάθε Πέμπτη στη ΜΕΛ.
* Η οριστικοποίηση του ωραρίου και λοιπές λεπτομέρειες θα καθοριστούν με την υπογραφή της σχετικής σύμβασης.
* Η εργασία θα πρέπει να είναι ιδιαίτερη επιμελημένη και θα ελέγχεται καθημερινά από Επιτροπή της Υπηρεσίας.
* Ο ανάδοχος στον οποίο θα ανατεθεί η καθαριότητα, θα πρέπει, κατά την υπογραφή της σύμβασης να προσκομίσει κατάσταση του προσωπικού που θα απασχολεί στους χώρους της υπηρεσίας, επικυρωμένες φωτοτυπίες των ασφαλιστικών βιβλιαρίων αυτών και τις κάρτες εργασίας (προκειμένου περί αλλοδαπού προσωπικού). Το προσωπικό του αναδόχου θα πρέπει να είναι υγιές και άψογο από πλευράς συμπεριφοράς και όχι ευκαιριακό. Απαγορεύεται η απασχόληση ανηλίκων καθώς και προσώπων που δεν έχουν συνείδηση των πράξεων τους ή βρίσκονται σε ψυχική ή διανοητική διαταραχή που περιορίζει αποφασιστικά τη λειτουργία της κρίσης και της βούλησης τους.
* Ο ανάδοχος είναι υπεύθυνος για την αποκατάσταση κάθε ζημιάς ή βλάβης που θα προκληθεί στο προσωπικό και στις εγκαταστάσεις της Μονάδας ή οποιοδήποτε χώρο, εφόσον αυτή οφείλεται σε υπαιτιότητα των υπαλλήλων του ίδιου (του αναδόχου ή των εργασιών του). Θα επιβάλλεται στον ανάδοχο, από την αναθέτουσα αρχή, αντίστοιχου ποσού ποινική ρήτρα, ανάλογα με το είδος και το μέγεθος των παραλείψεων του, παρακρατούμενη από την μηνιαία αμοιβή του. Σε περίπτωση υποτροπής η πιο πάνω ρήτρα θα διπλασιάζεται, διατηρούμενου του δικαιώματος καταγγελίας της σύμβασης και κήρυξης του αναδόχου ως έκπτωτου.
* Ο ανάδοχος υποχρεούται να αποκαθιστά αμέσως κάθε «έλλειψη ή παράλειψη ή πλημμελή» εργασία που θα του γνωστοποιείται από τους αρμόδιους της ΔΕΥΑΛ.
* Ο ανάδοχος υποχρεούται:

Α) Να γνωστοποιεί εγγράφως στο προσωπικό που θα χρησιμοποιηθεί ότι ουδεμία εξάρτηση ή εργασιακή σχέση έχει το προσωπικό του με τη ΔΕΥΑΛ.

Β) Να έχει ασφαλίσει το προσωπικό του στους αντίστοιχους ασφαλιστικούς φορείς και να εφοδιάζει τη ΔΕΥΑΛ με τα αντίστοιχα έγγραφα ασφάλισης του, όποτε του ζητηθεί.

Γ) Να τηρεί όλους τους κανόνες ασφαλείας και πυρασφάλειας στο χώρο που θα του δοθεί για φύλαξη των πραγμάτων του.

Δ) Να προσκομίζει κατά την πληρωμή εξοφλητικές μισθολογικές καταστάσεις του προσωπικού με τα αντίστοιχα παραστατικά της τράπεζας.

* Ο ανάδοχος είναι ο αποκλειστικός και μόνος υπεύθυνος ποινικά και αστικά για κάθε ατύχημα που τυχόν συμβεί στο προσωπικό του.
* Ο ανάδοχος μονομερώς (και χωρίς καμία υποχρέωση και ευθύνη της ΔΕΥΑΛ) θα έχει την ευθύνη έναντι του νόμου, να τηρήσει όλους του νόμους που έχουν σχέση με την εργατική νομοθεσία και τις επι μέρους διατάξεις για αμοιβές-ωράριο-φορολογία-ατυχήματα-αποζημιώσεις κ.τ.λ., για το προσωπικό που θα χρησιμοποιήσει.
* Σε περίπτωση που ο ανάδοχος διακόψει μονομερώς τη σύμβαση, υποχρεούται στην καταβολή ποινικής ρήτρας (προς τη ΔΕΥΑΛ) ημερησίως για κάθε ημέρα διακοπής και μέχρι την ημερομηνία λήξεως της σύμβασης ή της τυχόν συνέχισης του έργου, ‘ισης με το 1/30 της μηνιαίας αμοιβής του.
* Η ΔΕΥΑΛ διατηρεί το δικαίωμα να αντικαθιστά οποιοδήποτε μέρος ή τμήμα των χώρων που θα καθαρίζονται με άλλους αντίστοιχους χώρους από άποψη εμβαδού και κατηγορίας καθαρισμού μετά από εντολή του Γενικού Διευθυντή της υπηρεσίας.
* Για οτιδήποτε δεν προβλέπεται από την παρούσα προκήρυξη, ως προς τους όρους και την διαδικασία διεξαγωγής του διαγωνισμού ακολουθούνται οι διατάξεις του Ν.4412/2016.
* Η ανάθεση στον ανάδοχο θα γίνει σύμφωνα με τους όρους της σύμβασης που θα υπογραφεί, της ΔΕΥΑΛ δικαιουμένου να προσθέσει σε αυτούς και όσους άλλους όρους θα διασφαλίσουν την καλή εκτέλεση της σύμβασης από τον ανάδοχο, ως και σύμφωνα με τους όρους της προκήρυξης την υποβληθείσα προσφορά και την κατακυρωτική απόφαση της ΔΕΥΑΛ.
* Στις προσφερόμενες τιμές περιλαμβάνονται:

Α) Η αμοιβή των εργαζομένων

Β) Όλες οι απαιτούμενες εισφορές υπέρ τρίτων, Ασφαλιστικά Ταμεία κ.τ.λ.

Γ) Τα αναλώσιμα καθαρισμού.

Οι τιμές θα ισχύουν για δεκαπέντε (15) μήνες από την ημερομηνία υπογραφής της σύμβαση.

Η εργασία του συνεργάτη δεν συνδέεται με συγκεκριμένο ωράριο παρά με το παραγόμενο έργο.

2.2 Στο τεύχος «ΤΕΧΝΙΚΗ ΕΚΘΕΣΗ» ορίζονται:

* Το αντικείμενο των εργασιών και οι υποχρεώσεις του παρόχου, περιγράφεται στην 1η Ενότητα «ΠΕΡΙΓΡΑΦΗ ΥΠΗΡΕΣΙΑΣ» της ΤΕΧΝΙΚΗΣ ΕΚΘΕΣΗΣ
* Ο τόπος εκτέλεσης των εργασιών είναι το κεντρικό κτίριο ΔΕΥΑΛ (Ελ.Βενιζέλου 13-17) και το κτίριο Εγκαταστάσεις Επεξεργασίας Λυμάτων Μυτιλήνης (Καρα Τεπε) (2η Ενότητα της ΤΕΧΝΙΚΗΣ ΕΚΘΕΣΗΣ).
* Ο χρόνος εκτέλεσης είναι δεκαπέντε (15) μήνες.

Άρθρο 30

Τα τεύχη της μελέτης, τα οποία αποτελούν συμβατικά στοιχεία της παροχής υπηρεσίας, κατά σειρά ισχύος είναι:

1. Σύμβαση που θα υπογραφεί
2. Τεχνική έκθεση-Συγγραφή υποχρεώσεων

Άρθρο 4o

Η Δ.Ε.Υ.Α.Λ αναλαμβάνει:

1. Να καταβάλει την αμοιβή στον ΣΥΝΕΡΓΑΤΗ για τις υπηρεσίες του, ανά ένα (1) μήνα .
2. Να παρέχει στο ΣΥΝΕΡΓΑΤΗ κάθε στοιχείο και πληροφορία, που έχει σχέση με το αντικείμενο του έργου του και του είναι χρήσιμο κατά την διάρκεια υλοποίησης του έργου του.

Άρθρο 5o

Η διάρκεια της σύμβασης είναι δεκαπέντε (15) μήνες. Η ισχύς της σύμβασης αρχίζει από την υπογραφή της και η διάρκεια απασχόλησης του θα είναι σε χρόνο ο οποίος δεν συνδέεται με το ωράριο εργασίας των υπηρεσιών της Δ.Ε.Υ.Α.Λ.

Η Δ.Ε.Υ.Α.Λ. διατηρεί το δικαίωμα μονομερούς καταγγελίας της σύμβασης για σπουδαίο λόγο, καθώς και την περίπτωση πλημμελής εκπλήρωσης καθηκόντων από τον ΣΥΝΕΡΓΑΤΗ.

Άρθρο 6ο

Για τις ανωτέρω υπηρεσίες του ΣΥΝΕΡΓΑΤΗ, η αμοιβή ορίζεται στο ποσό 8.000,00 € πλέον του Φ.Π.Α. και θα καταβάλλεται τμηματικά με την έκδοση του δελτίου παροχής υπηρεσιών θεωρημένου από την αρμόδια Εφορία, κατόπιν επιμέτρησης των εργασιών που εκτελεστήκαν.

Στην παραπάνω αμοιβή των 8.000,00**€** δεν περιλαμβάνεται ο Φ.Π.Α.

Η ΔΕΥΑΛ δεν έχει την υποχρέωση παροχής στον ΣΥΝΕΡΓΑΤΗ άλλης αποζημίωσης πέραν της παραπάνω αμοιβής.

Άρθρο 7ο

Η σύμβαση που θα υπογραφεί θεωρείται σύμβαση παροχής ανεξάρτητων υπηρεσιών μεταξύ του ΣΥΝΕΡΓΑΤΗ και της ΔΕΥΑΛ και συνεπώς δεν έχουν εφαρμογή επ΄αυτής οι διατάξεις της εργατικής νομοθεσίας, ούτε εκείνες περί ασφαλίσεως στο Ι.Κ.Α.

Η ΔΕΥΑΛ αναλαμβάνει να καταβάλλει τη συμφωνηθείσα στο παρόν χρηματική αποζημίωση, στο ΣΥΝΕΡΓΑΤΗ, για τις υπηρεσίες του, όπως ορίζονται, μετά την έκδοση του νέου φορολογικού στοιχείου.

Η ΔΕΥΑΛ δεν έχει την υποχρέωση ασφάλισης του ΣΥΝΕΡΓΑΤΗ σε κύρια ή επικουρικά ταμεία ασφάλισης και δεν καταβάλλει στο ΣΥΝΕΡΓΑΤΗ δώρα Εορτών (Πάσχα και Χριστουγέννων) και επίδομα αδείας.

Με την λήξη της παρούσας σύμβασης, λύεται αυτομάτως και η συνεργασία μεταξύ της ΔΕΥΑΛ και του ΣΥΝΕΡΓΑΤΗ, ο οποίος δεν δικαιούται αποζημίωση και δεν διατηρεί καμία άλλη απαίτηση ή αξίωση από την ΔΕΥΑΛ παρά μόνον για τυχόν ανεξόφλητο ποσό από αυτό που ορίζεται στην παρούσα.

Η παρούσα σύμβαση αποτελεί αποκλειστικά και μόνον σύμβαση συνεργασίας ανεξάρτητων υπηρεσιών μεταξύ ΣΥΝΕΡΓΑΤΗ και της ΔΕΥΑΛ δεν αποτελεί Σύμβαση εργασίας αποκλειόμενης ρητά και ανεπιφύλακτα της μετατροπής της με σύμβαση εργασίας.

Κάθε αγωγή ή αίτηση περί λήψεως οποιονδήποτε ασφαλιστικών μέτρων, που θα χρειασθεί τυχόν να εγερθεί ή να ασκηθεί, θα εισάγεται προς εκδίκαση αποκλειστικά και μόνο ενώπιον των αρμόδιων δικαστηρίων Μυτιλήνης. Ήτοι για όλες τις τυχόν διαφορές τους που έχουν σχέση με την σύμβαση που θα συναφθεί η ΔΕΥΑΛ & ο ΣΥΝΕΡΓΑΤΗΣ θα συμφωνήσουν ότι αποκλειστική κατά τόπο δωσιδικία θα ανήκει στα παραπάνω Δικαστήρια, σύμφωνα με το άρθρο 42 παράγραφος 1 & 43 του Κώδικα Πολιτικής Δικονομίας.

‘Αρθρο 8Ο

Στην σύμβαση που θα υπογραφή υπάρχει συννημένο ΄΄Παράρτημα Α΄΄ τo οποίο αφορά τη διάταξη του κανονισμού (Ε.Ε) 2016/679 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα για την ελεύθερη κυκλοφορία των δεδομένων αυτών.

|  |  |
| --- | --- |
| Ο ΠΡΟΪΣΤΑΜΕΝΟΣ  ΤΜΗΜΑΤΟΣ ΠΡΟΜΗΘΕΙΩΝ  ΔΕΥΑΛ | Ο ΔΙΕΥΘΥΝΤΗΣ ΟΙΚΟΝΟΜΙΚΗΣ &  ΔΙΟΙΚΗΤΙΚΗΣ ΥΠΗΡΕΣΙΑΣ  ΔΕΥΑΛ |
| ΓΙΑΝΝΗΣ ΠΟΛΥΧΡΟΝΗΣ | ΜΑΡΑΜΠΟΥΤΗΣ ΜΙΧΑΛΗΣ |